ΓΡΑΠΤΗ ΕΡΩΤΗΣΗ P-1785/02

υποβολή: Jan Mulder (ELDR) προς την Επιτροπή

(17 Ιουνίου 2002)

Θέμα: Παρουσία του ζιζανιοκτόνου νιτροφένιο σε ζωοτροφές

Στη Γερμανία ανιχνεύθηκε η παρουσία του καρκινογόνου φυτοφαρμάκου νιτροφένιο σε ζωοτροφές. Έκτοτε, οι γερμανικές αρχές έχουν ανακαλύψει διάφορες πηγές μόλυνσης.

Το Γραφείο Τροφίμων και Κτηνιατρικών Θεμάτων στο Δουβλίνο είναι επιφορτισμένο με τον έλεγχο της ευρωπαϊκής γεωργικής παραγωγής. Πόσο συχνά κατά τα τελευταία δύο χρόνια διεξήγαγε το εν λόγω γραφείο σχετικούς ελέγχους στη Γερμανία και σε τι αποτελέσματα κατέληξαν οι έλεγχοι αυτοί·

Η Επιτροπή ελέγχει την κατάσταση, χωρίς όμως να έχει λάβει κανένα μέτρο.

Μπορεί να αναφέρει η Επιτροπή για ποιο λόγο δεν έχει αναλάβει δράση, έχονταςπόψη τις μαζικές εξαγωγές εκ μέρους της Γερμανίας και τους δυνάμει κινδύνους για τηνγεία·

Μπορεί να αναφέρει η Επιτροπή ποια μέτρα προτίθεται να λάβει ώστε να αποφευχθεί η διάδοση της μόλυνσης και να αποσυρθούν τα μολυσμένα προϊόντα από την αγορά·

Απάντηση του κυρίου Byrne εξόνόματος της Επιτροπής

(17 Ιουλίου 2002)

Η Επιτροπή παρακολούθησε στενά τηνπόθεση της μόλυνσης της αλυσίδας ζωοτροφών και τροφίμων με νιτροφένιο αφότου οι γερμανικές αρχές κοινοποίησαν τηνπόθεση στην Επιτροπή μέσω του συστήματος έγκαιρης προειδοποίησης. Η Επιτροπή συνέστησε μια task force για να παρακολουθήσει την εξέλιξη αυτής της έκτακτης ανάγκης, να εξετάσει τον αντίκτυπό της στη δημόσιαγεία και τηνγεία των καταναλωτών καθώς και να εξετάσει τα αναγκαία μέτρα που ενδέχεται να πρέπει να ληφθούν.

Κατά τα τελευταία τρία έτη πραγματοποιήθηκαν δύο επιθεωρήσεις στους αντίστοιχους τομείς στη Γερμανία: στη βιολογική γεωργία και στην κυκλοφορία στην αγορά και χρήση εντομοκτόνων και στα κατάλοιπα στα τρόφιμα. Η Επιτροπή διατύπωσε συστάσεις προς τη Γερμανία με σκοπό τη βελτιστοποίηση των συστημάτων ελέγχου που εφαρμόζονται. Οι εκθέσεις απεστάλησαν στο Κοινοβούλιο σύμφωνα με τη συνήθη διαδικασία και διατίθενται στους ακόλουθους ιστοχώρους: http://europa.eu.int/comm/food/fs/inspections/fnaoi/reports/organic_farming/germany/index_en.html και http://europa.eu.int/comm/food/fs/inspections/fnaoi/reports/pesticides/germany/index_en.html

Η Επιτροπή ζήτησε τακτική ενημέρωση από τις γερμανικές αρχές σχετικά με την πρόοδο των ερευνών τους. Οι γερμανικές αρχές ανέφεραν ότι έως σήμερα διαπίστωσαν ότι η μόλυνση προκλήθηκε σε μία μόνο αποθήκη, ενώ δεν έχουν ενδείξεις για την ύπαρξη άλλων πηγών μόλυνσης. Οι γερμανικές αρχές εντόπισαν πλήρως και προσδιόρισαν την προέλευση όλων των προϊόντων που είχαν αποθηκευτεί στην αποθήκη αυτή από τον Αύγουστο του 2001 και μετά έως και αρκετά επίπεδα διανομής: έμποροι, αλευρόμυλοι, παρασκευαστές ζωοτροφών, κτηνοτροφικές επιχειρήσεις. Αποκλείστηκαν και διερευνήθηκαν αγροκτήματα. Δοκιμάστηκαν ζωοτροφές, ζώα και προϊόντα τροφίμων από τα αγροκτήματα αυτά και ανακλήθηκαν δυνάμει μολυσμένα προϊόντα που εξακολουθούσαν να κυκλοφορούν στην αγορά. Το ίδιο συνέβη και με τα προϊόντα που εξήχθησαν από τη Γερμανία.

Η Επιτροπή τήρησε ενήμερα τα κράτη μέλη μέσω τακτικών συνεδριάσεων των μόνιμων επιτροπών για την τροφική αλυσίδα και τηνγεία των ζώων και βιολογικής γεωργίας, στα πλαίσια των οποίων οι γερμανικές αρχές παρείχαν πλήρεις επεξηγήσεις.

Στις 11 Ιουνίου 2002, η μόνιμη επιτροπή εξέφρασε την ικανοποίησή της για τα μέτρα που έλαβαν οι γερμανικές αρχές και διαπίστωσε ότι δενπήρχε ανάγκη τη στιγμή εκείνη να ληφθούν πρόσθετα κοινοτικά μέτρα με βάση τις πληροφορίες που παρασχέθηκαν.

Η Επιτροπή αποστέλλει αποστολή επιθεώρησης του Γραφείου Τροφίμων και Κτηνιατρικών Θεμάτων στη Γερμανία προκειμένου να προσδιοριστούν πιθανές αδυναμίες στα συστήματα ελέγχου και να γίνει αξιολόγηση των ενεργειών στις οποίες προέβησαν οι γερμανικές αρχές.